Paġna Dawn it-testi huma disponibbli fuq: Lingwa tal-kawża: l-Ingliż Ir-rikors huwa miċħud. Il-Kummissjoni Ewropea hija kkundannata għall-ispejjeż. Ir-Repubblika tal-Awstrija kif ukoll ir-Renju Unit tal-Gran Brittanja u l-Irlanda ta' Fuq għandhom ibatu l-ispejjeż rispettivi tagħhom. Lingwa tal-kawża: l-Ungeriż Id-dritt tal-Unjoni Ewropea għandu jiġi interpretat fis-sens li, f'ċirkustanzi li fihom qorti tkun adita bi proċedura, bħal fil-kawża prinċipali, relattiva għall-identifikazzjoni ta' qorti li territorjalment għandha ġurisdizzjoni tal-Istat Membru ta' oriġini tal-ordni ta' ħlas Ewropea, u teżamina, fiċ-ċirkustanzi msemmija, l-ġurisdizzjoni internazzjonali tal-qrati ta' dan l-Istat Membru biex jisimgħu l-proċedura kontenzjuża relattiva għall-kreditu li wassal għal tali ordni ta' ħlas li kontriha l-konvenut ressaq oppożizzjoni fit-terminu stabbilit għal dan il-għan: peress li r-Regolament (KE) Nru 1896/2006 tal-Parlament Ewropew u tal-Kunsill, tat-12 ta' Diċembru 2006, li joħloq proċedura għal ordni ta' ħlas Ewropea, ma jipprovdix indikazzjonijiet relattivi għas-setgħat u għall-obbligi ta' din il-qorti, dawn il-kwistjonijiet proċedurali jibqgħu, b'applikazzjoni tal-Artikolu 26 ta' dan ir-regolament, irregolati mil-liġi nazzjonali tal-imsemmi Stat Membru; ir-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali jeżiġi li l-kwistjoni tal-ġurisdizzjoni internazzjonali tal-qrati tal-Istat Membru ta' oriġini tal-ordni ta' ħlas Ewropea tiġi deċiża b'applikazzjoni tar-regoli proċedurali li jippermettu li jiġi żgurat l-effett utli tad-dispożizzjonijiet ta' dan ir-regolament u d-drittijiet tad-difiża, kemm jekk tkun il-qorti tar-rinviju jew qorti li din tal-aħħar tidentifika bħala qorti li territorjalment u materjalment għandha ġurisdizzjoni biex tiddeċiedi dwar kreditu bħal dak inkwistjoni fil-kawża prinċipali abbażi tal-proċedura ċivili ordinarja, li tiddeċiedi dwar din il-kwistjoni; fil-każ li qorti bħall-qorti tar-rinviju tiddeċiedi dwar il-ġurisdizzjoni internazzjonali tal-qrati tal-Istat Membru ta' oriġini tal-ordni ta' ħlas Ewropea u tikkonkludi li teżisti tali ġurisdizzjoni fid-dawl tal-kriterji stabbiliti mir-Regolament Nru 44/2001, dan l-aħħar regolament u r-Regolament Nru 1896/2006 jobbligaw lil din il-qorti tinterpreta d-dritt nazzjonali fis-sens li dan tal-aħħar jippermettilha tidentifika jew tinnomina qorti li territorjalment u materjalment għandha ġurisdizzjoni biex tisma din il-proċedura, u, fil-każ li qorti bħall-qorti tar-rinviju tikkonkludi li ma teżistix tali ġurisdizzjoni internazzjonali, din il-qorti ma hijiex marbuta li terġa teżamina din l-ordni ta' ħlas ex officio, b'analoġija mal-Artikolu 20 tar-Regolament Nru 1896/2006. Lingwa tal-kawża: l-Ingliż L-eżami tad-domanda preliminari ma żvela ebda element ta' natura li jaffettwa l-validità tar-Regolament ta' Implementazzjoni tal-Kunsill (UE) Nru 412/2013, tat-13 ta' Mejju 2013, li jimponi dazju antidumping definittiv u jiġbor b'mod definittiv id-dazju provviżorju impost fuq l-importazzjonijiet ta' oġġetti taċ-ċeramika li jintużaw fuq il-mejda u fil-kċina li joriġinaw mir-Repubblika Popolari taċ-Ċina. Lingwa tal-kawża: l-Ispanjol L-Artikoli 5, 7, 11(1) u 13 tad-Direttiva 2005/60/KE tal-Parlament Ewropew u tal-Kunsill, tas-26 ta' Ottubru 2005, dwar il-prevenzjoni tal-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu, għandhom jiġu interpretati fis-sens li ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li, minn naħa, tawtorizza l-applikazzjoni ta' miżuri ta' diliġenza normali fir-rigward tal-klijenti sa fejn dawn huma istituzzjonijiet finanzjarji li l-konformità tagħhom ma' miżuri ta' diliġenza tkun suġġett għal superviżjoni fil-każ ta' suspett ta' ħasil tal-flus jew ta' finanzjament tat-terroriżmu fis-sens tal-Artikolu 7(c) ta' din id-direttiva u, min-naħa l-oħra, timponi lill-istituzzjonijiet u lill-persuni suġġetti għall-imsemmija direttiva, skont l-evalwazzjoni tar-riskju tagħhom, japplikaw miżuri ta' diliġenza msaħħa fir-rigward tal-klijenti f'sitwazzjonijiet li, min-natura tagħhom, jista' jkollhom riskju ikbar ta' ħasil tal-flus jew ta' finanzjament tat-terroriżmu fis-sens tal-Artikolu 13(1) ta' din l-istess direttiva, bħat-trasferiment ta' fondi. Barra minn hekk, anki fin-nuqqas ta' tali suspett jew ta' tali riskju, l-Artikolu 5 ta' din id-direttiva jippermetti lill-Istati Membri jadottaw jew iżommu fis-seħħ dispożizzjonijiet iktar stretti, meta dawn id-dispożizzjonijiet huma intiżi li jsaħħu l-ġlieda kontra l-ħasil tal-flus u l-finanzjament tat-terroriżmu. Id-Direttiva 2005/60, kif emendata bid-Direttiva 2010/78, għandha tiġi interpretata fis-sens li l-istituzzjonijiet u l-persuni suġġetti għal din id-direttiva ma jistgħux jikkompromettu l-kompitu ta' sorveljanza tal-istituzzjonijiet tal-ħlas, skont l-Artikolu 21 tad-Direttiva 2007/64/KE tal-Parlament Ewropew u tal-Kunsill, tat-13 ta' Novembru 2007, dwar is-servizzi ta' ħlas fis-suq intern li temenda d-Direttivi 97/7/KE, 2002/65/KE, 2005/60/KE u 2006/48/KE u li tħassar id-Direttiva 97/5/KE, kif emendata bid-Direttiva 2009/111 tal-Parlament Ewropew u tal-Kunsill, tas-16 ta' Settembru 2009, li bihom huma inkarigati l-awtoritajiet kompetenti u ma jistgħux jissostitwixxu lil dawn l-awtoritajiet. Id-Direttiva 2005/60, kif emendata bid-Direttiva 2010/78, għandha tiġi interpretata fis-sens li, filwaqt istituzzjoni finanzjarja tista', fil-kuntest tal-obbligu ta' sorveljanza li għandha fir-rigward tal-klijenti tagħha, tieħu inkunsiderazzjoni l-miżuri ta' diliġenza applikati minn istituzzjoni ta' ħlas fir-rigward tal-klijenti tagħha stess, il-miżuri ta' diliġenza kollha għandhom jiġu adattati għar-riskju ta' ħasil tal-flus u ta' finanzjament tat-terroriżmu. L-Artikoli 5 u 13 tad-Direttiva 2005/90, kif emendata bid-Direttiva 2010/78, għandhom jiġu interpretati fis-sens li leġiżlazzjoni nazzjonali, bħal dik inkwistjoni fil-kawża prinċipali, li ġiet adottata meta Stat Membru għamel użu mill-marġni ta' diskrezzjoni li l-Artikolu 13 ta' din id-direttiva jagħti lill-Istati Membri, jew mill-kompetenza msemmija fl-Artikolu 5 tal-imsemmija direttiva, għandha tkun kompatibbli mad-dritt tal-Unjoni, b'mod partikolari, mal-libertajiet fundament ggarantiti mit-Trattati. Minkejja li tali leġiżlazzjoni nazzjonali li hija intiża għall-ġlieda kontra l-ħasil tal-flus jew il-finanzjament tat-terroriżmu għandha għan leġittimu li jista' jiġġustifika restrizzjoni tal-libertajiet fundamentali u minkejja li l-preżunzjoni li t-trasferimenti ta' fondi minn istituzzjoni suġġetta għall-imsemmija direttiva fi Stati għajr dak li fih huwa stabbilit dejjem għandhom riskju ikbar ta' ħasil ta' flus jew ta' finanzjament tat-terroriżmu, din il-leġiżlazzjoni madankollu tmur lil hinn minn dak li huwa neċessarju għall-finijiet tal-għan li hija ssegwi, sa fejn il-preżunzjoni li hija tistabbilixxi tapplika għal kull trasferiment ta' fondi, mingħajr ma tipprevedi l-possibbiltà li tikkonfutaha fil-każ ta' trasferimenti ta' fondi li oġġettivament ma għandhomx tali riskju. Lingwa tal-proċedura: il-Ġermaniż Is-sentenza tal-Qorti Ġenerali tal-Unjoni Ewropea tal-14 ta' Marzu 2014, HeidelbergCement vs Il-Kummissjoni (T-302/11, EU:T:2014:128), hija annullata. Id-deċiżjoni tal-Kummissjoni C (2011) 2361 finali, tat-30 ta' Marzu 2011, dwar proċedura għall-applikazzjoni tal-Artikolu 18(3) tar-Regolament tal-Kunsill (KE) Nru 1/2003 (Kawża COMP/39520 – Siment u prodotti relatati), hija annullata. Il-Kummissjoni Ewropea hija kkundannata tbati, minbarra l-ispejjeż tagħha, l-ispejjeż ta' HeidelbergCement AG kemm fir-rigward tal-proċedura fl-ewwel istanza fil-Kawża T-302/11 kif ukoll tal-appell. Lingwa tal-proċedura: il-Ġermaniż Is-sentenza tal-Qorti Ġenerali tal-Unjoni Ewropea tal-14 ta' Marzu 2014, Schwenk Zement vs Il-Kummissjoni (T-306/11, EU:T:2014:123), hija annullata. Id-Deċiżjoni ta-Kummissjoni C (2011) 2367 finali, tat-30 ta' Marzu 2011, dwar proċedura skont l-Artikolu 18(3) tar-Regolament tal-Kunsill (KE) Nru 1/2003 (Każ COMP/39520 – Siment u prodotti relatati), hija annullata. Il-Kummissjoni Ewropea hija kkundannata tbati, minbarra l-ispejjeż tagħha, dawk sostnuti minn Schwenk Zement KG marbuta kemm mal-proċedura tal-ewwel istanza fil-Kawża T-306/11 kif ukoll ma' dik tal-appell. Lingwa tal-proċedura: it-Taljan Is-sentenza tal-Qorti Ġenerali tal-Unjoni Ewropea tal-14 ta' Marzu 2014, Buzzi Unicem vs Il-Kummissjoni (T-297/11, EU:T:2014:123), hija annullata. Id-Deċiżjoni ta-Kummissjoni C (2011) 2356 finali, tat-30 ta' Marzu 2011, dwar proċedura skont l-Artikolu 18(3) tar-Regolament tal-Kunsill (KE) Nru 1/2003 (Każ COMP/39520 – Siment u prodotti relatati), hija annullata. Il-Kummissjoni Ewropea hija kkundannata tbati, minbarra l-ispejjeż tagħha, dawk sostnuti minn Buzzi Unicem SpA marbuta kemm mal-proċedura tal-ewwel istanza fil-Kawża T-297/11 kif ukoll ma' dik tal-appell. Lingwa tal-proċedura: it-Taljan Is-sentenza tal-Qorti Ġenerali tal-Unjoni Ewropea tal-14 ta' Marzu 2014, Italmobiliare vs Il-Kummissjoni (T-305/11, EU:T:2014:126), hija annullata. Id-Deċiżjoni ta-Kummissjoni C (2011) 2364 finali, tat-30 ta' Marzu 2011, dwar proċedura skont l-Artikolu 18(3) tar-Regolament tal-Kunsill (KE) Nru 1/2003 (Każ COMP/39520 – Siment u prodotti relatati), hija annullata. Il-Kummissjoni Ewropea hija kkundannata tbati, minbarra l-ispejjeż tagħha, dawk sostnuti minn Italmobiliare SpA marbuta kemm mal-proċedura tal-ewwel istanza fil-Kawża T-305/11 kif ukoll ma' dik tal-appell. Lingwa tal-kawża: il-Franċiż Ir-Regolament ta' Delega tal-Kummissjoni (UE) Nru 275/2014, tas-7 ta' Jannar 2014, li jemenda l-Anness I tar-Regolament (UE) Nru 1316/2013 tal-Parlament Ewropew u tal-Kunsill li jistabbilixxi l-Faċilità Nikkollegaw l-Ewropa huwa annullat. L-effetti tar-Regolament ta' Delega Nru 275/2014 għandhom jinżammu sad-dħul fis-seħħ, f'terminu raġonevoli li ma għandux ikun ta' iktar minn sitt xhur mid-data tal-qari ta' din is-sentenza, ta' att ġdid li jissostitwixxih. Il-Kummissjoni Ewropea hija kkundannata għall-ispejjeż. Il-Kunsill tal-Unjoni Ewropea għandu jbati l-ispejjeż rispettivi tiegħu. Lingwa tal-proċedura: il-Grieg L-appell huwa miċħud. Ir-Repubblika Ellenika hija kkundannata għall-ispejjeż. Lingwa tal-proċedura: il-Franċiż L-appell huwa miċħud. National Iranian Oil Company hija kkundannata għall-ispejjeż tagħha kif ukoll għal dawk sostnuti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-kawża: il-Ġermaniż L-Artikolu 33 tad-Direttiva 2011/95/UE tal-Parlament Ewropew u tal-Kunsill, tat-13 ta' Diċembru 2011, dwar standards għall-kwalifika ta' ċittadini nazzjonali ta' pajjiżi terzi jew persuni mingħajr stat bħala benefiċjarji ta' protezzjoni internazzjonali, għal stat uniformi għar-refuġjati jew għal persuni eliġibbli għal protezzjoni sussidjarja, u għall-kontenut tal-protezzjoni mogħtija għandu jiġi interpretat fis-sens li obbligu ta' residenza impost fuq benefiċjarju ta' status ta' protezzjoni sussidjarja, bħal dawk inkwistjoni fil-kawżi prinċipali, jikkostitwixxi restrizzjoni fuq il-moviment liberu ggarantit b'dan l-artikolu, anki jekk din il-miżura ma tipprojbixxix lil dan il-benefiċjarju milli jiċċaqlaq b'mod ħieles fit-territorju tal-Istat Membru li jkun ta din il-protezzjoni u milli jirrisjedi temporanjament f'dan it-territorju barra mill-post indikat mill-obbligu ta' residenza. L-Artikoli 29 u 33 tad-Direttiva 2011/95 għandhom jiġu interpretati fis-sens li jipprekludu l-impożizzjoni ta' obbligu ta' residenza, bħal dawk inkwistjoni fil-kawżi prinċipali, fuq benefiċjarju ta' status ta' protezzjoni sussidjarja li qed jirċievi ċerti benefiċċji soċjali speċifiċi, sabiex tinkiseb distribuzzjoni xierqa tal-piż li jirriżulta mill-għoti ta' dawn il-benefiċċji bejn id-diversi istituzzjonijiet kompetenti f'dan il-qasam, meta l-leġiżlazzjoni nazzjonali applikabbli ma tipprevedix l-impożizzjoni ta' tali miżura fuq ir-refuġjati, fuq iċ-ċittadini ta' pajjiżi terzi residenti legalment fl-Istat Membru kkonċernat għal-raġunijiet oħra għajr dawk umanitarji, politiċi jew taħt il-liġi internazzjonali u fuq iċ-ċittadini ta' dak l-Istat Membru li jirċievu dawn il-benefiċċji. L-Artikolu 33 tad-Direttiva 2011/95 għandu jiġi interpretat fis-sens li ma jipprekludix l-impożizzjoni ta' obbligu ta' residenza, bħal dawk inkwistjoni fil-kawżi prinċipali, għal benefiċjarju ta' status ta' protezzjoni sussidjarja li qed jirċievi servizzi soċjali speċifiċi, bil-għan li tiffaċilita l-integrazzjoni ta' ċittadini ta' pajjiżi terzi fl-Istat Membru li jkun ta din il-protezzjoni, fejn il-leġiżlazzjoni nazzjonali applikabbli ma tipprovdix għall-impożizzjoni ta' tali miżura għaċ-ċittadini ta' pajjiż terz legalment residenti f'dan l-Istat Membru għal raġunijiet oħra għajr dawk umanitarji, politiċi jew taħt liġi internazzjonali li qed jirċievu dawn is-servizzi, jekk il-benefiċjarji ta' status ta' protezzjoni sussidjarja ma jitqegħdux f'sitwazzjoni oġġettivament paragunabbli fir-rigward ta' dan il-għan, dik ta' ċittadini ta' pajjiż terz residenti legalment fuq it-territorju tal-Istat Membru kkonċernat għal raġunijiet oħra għajr dawk umanitarji, politiċi jew taħt il-liġi internazzjonali, li għandu jiġi vverifikat mill-qorti tar-rinviju. Lingwa tal-kawża: is-Svediż Ir-Regolament (KE) Nru 1907/2006 tal-Parlament Ewropew u tal-Kunsill, tat-18 ta' Diċembru 2006, dwar ir-reġistrazzjoni, il-valutazzjoni, l-awtorizzazzjoni' u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni fil-verżjoni tiegħu li tirriżulta mir-Regolament tal-Kummissjoni (KE) Nru 552/2009, tat-22 ta' Ġunju 2011, għandu jiġi interpretat fis-sens li ma jipprekludix leġiżlazzjoni nazzjonali li tobbliga lil importatur ta' prodotti kimiċi li jirreġistra dawn il-prodotti mal-awtorità nazzjonali kompetenti, filwaqt li dan l-importatur huwa diġà marbut b'obbligu ta' reġistrazzjoni ta' dawn l-istess prodotti skont dan ir-regolament mal-Aġenzija Ewropea għas-Sustanzi Kimiċi, sakemm din ir-reġistrazzjoni mal-awtorità nazzjonali kompetenti ma tikkostitwixxix kundizzjoni minn qabel għat-tqegħid fis-suq tal-imsemmija prodotti, li tirrigwarda informazzjoni differenti minn dik rikjesta minn dan ir-regolament u li tikkontribwixxi għall-kisba tal-objettivi segwiti minnu, b'mod partikolari sabiex jiġi żgurat livell għoli ta' protezzjoni tas-saħħa tal-bniedem u tal-ambjent kif ukoll il-moviment liberu ta' dawn is-sustanzi fis-suq intern, b'mod partikolari permezz tal-implementazzjoni ta' sistema ta' kontrolli tal-ġestjoni sigura ta' tali prodotti fl-Istat Membru kkonċernat u peremzz tal–evalwazzjoni ta' din il-ġestjoni, li hija l-qorti nazzjonali li għandha tivverifika dan. Id-dispożizzjonijiet magħquda tal-Artikoli 34 TFUE u 36 TFUE ma għandhomx jiġu interpretati fis-sens li huma ma jipprekludux l-obbligu ta' notifika u ta' reġistrazzjoni tal-prodotti kimiċi, kif previst mil-leġiżlazzjoni nazzjonali inkwistjoni fil-kawża prinċipali. Lingwa tal-kawża: l-Olandiż Ir-regola 3(b) tar-Regoli ġenerali għall-interpretazzjoni tan-nomenklatura magħquda, kif stabbiliti fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, fil-verżjoni tiegħu li tirriżulta mir-Regolament tal-Kummissjoni (KE) Nru 1214/2007, tal-20 ta' Settembru 2007, għandha tiġi interpretata fis-sens li l-oġġetti, bħal dawk inkwistjoni fil-kawża prinċipali, li jiġu ppreżentati quddiem id-dwana f'imballaġġi separati u jitpoġġew f'imballaġġ wieħed biss wara l-iżdoganar tagħhom, jistgħu madankollu jiġu kkunsidrati bħala "oġġetti ppreżentati għall-bejgħ bl-imnut f'settijiet", fis-sens ta' din ir-regola u, għaldaqstant, jaqgħu taħt l-istess intestatura tariffarja, meta jiġi stabbilit, fid-dawl ta' fatturi oġġettivi oħra, li għandhom jiġu evalwati mill-qorti tar-rinviju, li dawn l-oġġetti jifformaw assjem u huma intiżi li jiġu bħala tali kkummerċjalizzati bl-imnut. Lingwa tal-proċedura: l-Ispanjol L-appell huwa miċħud. Ir-Renju ta' Spanja huwa kkundannat għall-ispejjeż. Lingwa tal-kawża: l-Ispanjol Billi ma żgurax it-trattament xieraq tal-ilma urban mormi kollu mormi f'żoni sensittivi provenjenti minn ċerti agglomerazzjonijiet, ir-Renju ta' Spanja naqas milli jwettaq l-obbligi tiegħu taħt, minn naħa, l-Artikolu 4 tad-Direttiva tal-Kunsill 91/271/KEE, tal-21 ta' Mejju 1991, dwar it-trattament tal-ilma urban mormi, kif emendat bir-Regolament (KE) Nru 1137/2008 tal-Parlament Ewropew u tal-Kunsill, tat-22 ta' Ottubru 2008 fir-rigward tal-agglomerazzjoni Pontevedra-Marín-Poio-Bueu u taħt, min-naħa l-oħra, l-Artikolu 5(2) u (3) tal-imsemmija direttiva, fir-rigward tal-agglomerazzjonijiet ta' Berga, ta' Figueres, ta' El Terri (Banyoles) u ta' Pontevedra-Marín-Poio-Bueu. Il-kumplament tar-rikors huwa miċħud. Il-Kummissjoni Ewropea u r-Renju ta' Spanja għandhom ibatu l-ispejjeż rispettivi tagħhom. Lingwa tal-kawża: il-Pollakk L-Artikolu 135(1)(a) tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandu jiġi interpretat fis-sens li s-servizzi tar-regolazzjoni tal-inċidenti, bħal dawk inkwistjoni fil-kawża prinċipali, ipprovduti minn terz f'isem u fl-interess ta' impriża ta' assigurazzjoni, ma jaqgħux taħt l-eżenzjoni prevista f'din id-dispożizzjoni. Lingwa tal-kawża: l-Olandiż In-nomenklatura magħquda li tinsab fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni, fil-verżjoni tagħha kif tirriżulta suċċessivament mir-Regolamenti tal-Kummissjoni (KE) Nru 1031/2008, tad-19 ta' Settembru 2008, u Nru 948/2009, tat-30 ta' Settembru 2009, għandha tiġi interpretata fis-sens li tagħmir awtonomu maħsub sabiex jiġbor, jirċievi u jirriproduċi streaming ta' fajls awdjo diġitali fil-forma ta' ħoss amplifikat, bħal dak inkwistjoni fil-kawża prinċipali, għandu, bla ħsara għall-evalwazzjoni mill-qorti tar-rinviju tal-punti ta' fatt kollha li hija għandha, jiġi kklassifikat fl-intestatura 8519 ta' din in-nomenklatura. Lingwa tal-kawża: l-Ispanjol L-Artikolu 13(1) tad-Direttiva 2004/48/KE tal-Parlament Ewropew u tal-Kunsill, tad-29 ta' April 2004, fuq l-infurzar tad-drittijiet tal-proprjetà intellettwali, għandu jiġi interpretat fis-sens li jippermetti lill-persuna li batiet ksur tad-dritt tal-proprjetà intellettwali tagħha, li titlob kumpens għad-dannu materjali tagħha kkalkolat, konformement mat-tieni subparagrafu (b) tal-paragrafu 1 ta' dan l-artikolu, abbażi tal-ammont tal-ħlasijiet jew tad-drittijiet li kienu jkunu dovuti lilha kieku l-kontravventur talab awtorizzazzjoni sabiex juża d-dritt tal-proprjetà intellettwali inkwistjoni, sabiex titlob ukoll kumpens għad-dannu morali kkawżat lilha kif previst fit-tieni subparagrafu (a) tal-paragrafu 1 tal-artikolu msemmi. Lingwa tal-kawża: id-Daniż L-Artikolu 27(4)(a), kif ukoll il-punti 1 u 2 tal-Anness VI tar-Regolament (KE) Nru 882/2004 tal-Parlament Ewropew u tal-Kunsill, tad-29 ta' April 2004, dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali, għandhom jiġu interpretati fis-sens li huma jipprekludu l-Istati Membri, meta jistabbilixxu l-ammont ta' tariffi li jinġabru minn għand l-impriżi fis-settur tal-ikel, milli jinkludu l-ispejjeż relatati mat-taħriġ obbligatorju bażiku tal-awżiljarji uffiċjali. Lingwa tal-proċedura: l-Ingliż L-appell huwa miċħud. Teva Pharma BV u Teva Pharmaceuticals Europe BV huma kkundannati jbatu, barra l-ispejjeż rispettivi tagħhom, dawk sostnuti mill-Aġenzija Ewropea għall-Mediċini (EMA). Il-Kummissjoni Ewropea għandha tbati l-ispejjeż tagħha. Lingwa tal-kawża: l-Olandiż In-nomenklatura magħquda li tinsab fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Komuni ta' Dwana, kif emendat mir-Regolament tal-Kummissjoni (KE) Nru 948/2009, tat-30 ta' Settembru 2009, għandha tiġi interpretata fis-sens li konċentrat tal-proteina tas-soja, bħal dak inkwistjoni fil-kawża prinċipali, jaqa' taħt l-intestatura 2309 ta' din in-nomenklatura. Lingwa tal-kawża: l-Olandiż L-Artikolu 16 tar-Regolament (KE) Nru 261/2004 tal-Parlament Ewropew u tal-Kunsill, tal-11 ta' Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li jħassar ir-Regolament (KEE) Nru 295/91, għandu jiġi interpretat fis-sens li l-organu nnominat minn kull Stat Membru skont il-paragrafu 1 ta' dan l-artikolu, meta jirċievi lment individwali ta' passiġġier wara r-rifjut ta' trasportatur bl-ajru li jħallsu l-kumpens previst fl-Artikolu 7(1) tal-imsemmi regolament, ma huwiex obbligat li jadotta miżuri koerċittivi fil-konfront ta' dan it-trasportatur maħsuba sabiex iġiegħlu lil dan tal-aħħar iħallas dan il-kumpens. Lingwa tal-kawża: il-Franċiż Id-dritt tal-Unjoni għandu jiġi interpretat fis-sens li, meta, skont id-dritt nazzjonali applikabbli, aggravju bbażat fuq ksur tad-dritt nazzjonali invokat għall-ewwel darba quddiem il-qorti nazzjonali li tkun qed tiddeċiedi fil-kassazzjoni jkun ammissibbli biss jekk dan l-aggravju jkun motiv ta' ordni pubbliku, aggravju bbażat fuq ksur tad-dritt għal smigħ, hekk kif iggarantit mid-dritt tal-Unjoni, invokat għall-ewwel darba quddiem din l-istess qorti, għandu jiġi ddikjarat ammissibbli, jekk dan id-dritt, hekk kif iggarantit mid-dritt nazzjonali, jissodisfa l-kundizzjonijiet meħtieġa minn dan id-dritt sabiex jiġi kklassifikat bħala motiv ta' ordni pubbliku, fatt li għandu jiġi vverifikat mill-qorti tar-rinviju. Lingwa tal-kawża: ir-Rumen L-Artikoli 23(5) u 24 tar-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali, għandhom jiġu interpretati fis-sens li, fil-kuntest ta' kawża dwar in-nuqqas ta' eżekuzzjoni ta' obbligu kuntrattwali, li fih ir-rikorrent adixxa lill-qrati tal-Istat Membru li fit-territorju tiegħu l-konvenut għandu s-sede tiegħu, il-ġurisdizzjoni ta' dawn il-qrati tista' tirriżulta mill-Artikolu 24 ta' dan ir-regolament meta l-konvenut ma jikkontestax il-ġurisdizzjoni tagħhom, minkejja li l-kuntratt bejn dawn iż-żewġ partijiet jinkludi klawżola li tattribwixxi ġurisdizzjoni favur qrati ta' Stat terz. Lingwa tal-kawża: l-Ungeriż L-Artikolu 5(1)(a) u (b) tad-Direttiva 2008/95/KE tal-Parlament Ewropew u tal-Kunsill, tat-22 ta' Ottubru 2008, biex jiġu approssimati l-liġijiet tal-Istati Membri dwar it-trade marks, għandu jiġi interpretat fis-sens li terz, li huwa msemmi f'riklam ippubblikat fuq sit internet, li jinkludi sinjal identiku jew simili għal trade mark b'mod li jagħti l-impressjoni li teżisti relazzjoni kummerċjali bejn dan u l-proprjetarju tat-trade mark, ma jagħmilx użu minn dan is-sinjal li jista' jiġi pprojbit minn dan il-proprjetarju bis-saħħa ta' din id-dispożizzjoni, meta dan ir-reklam ma tqegħidx minn dan it-terz jew f'ismu jew, fil-każ fejn dan ir-reklam tqiegħed minn dan it-terz jew f'ismu bil-kunsens tal-proprjetarju, meta dan it-terz espressament talab mill-operatur ta' dan is-sit Internet mingħand min ordna r-reklam biex ineħħi dan jew ir-riferiment għat-trade mark li jidher hemm. Lingwa tal-proċedura: l-Ingliż L-appell huwa miċħud. Naazneen Investments Ltd hija kkundannata għall-ispejjeż. Lingwa tal-kawża: l-Ungeriż L-Artikolu 3(3) tar-Regolament (UE) Nru 604/2013 tal-Parlament Ewropew u tal-Kunsill, tas-26 ta' Ġunju 2013, li jistabbilixxi l-kriterji u l-mekkaniżmi biex ikun iddeterminat liema hu l-Istat Membru responsabbli biex jeżamina applikazzjoni għall-protezzjoni internazzjonali ddepożitata għand wieħed mill-Istati Membri minn ċittadin ta' pajjiż terz jew persuna apolida, għandu jiġi interpretat fis-sens li d-dritt li jintbagħat applikant għal protezzjoni internazzjonali lejn pajjiż terz sigur jista' wkoll jiġi eżerċitat minn Stat Membru wara li dan tal-aħħar ikun aċċetta r-responsabbiltà, b'applikazzjoni ta' dan ir-regolament u fil-kuntest tal-proċedura ta' teħid lura, tal-eżami ta' applikazzjoni għal protezzjoni internazzjonali ppreżentata minn applikant li telaq minn dan l-Istat Membru qabel ma tkun ittieħdet deċiżjoni fuq il-mertu dwar l-ewwel applikazzjoni għal protezzjoni internazzjonali tiegħu. L-Artikolu 3(3) tar-Regolament Nru 604/2013 għandu jiġi interpretat fis-sens li ma jipprekludix li applikant għal protezzjoni internazzjonali jintbagħat lejn pajjiż terz sigur, meta l-Istat Membru li jwettaq it-trasferiment tal-imsemmi applikant lejn l-Istat Membru responsabbli ma jkunx ġie informat, matul il-proċedura ta' teħid lura, la bil-leġiżlazzjoni ta' dan l-aħħar Stat Membru dwar it-trasferiment tal-applikanti lejn pajjiżi terzi siguri u lanqas dwar il-prattika tal-awtoritajiet kompetenti tiegħu f'dan il-qasam. L-Artikolu 18(2) tar-Regolament Nru 604/2013 għandu jiġi interpretat fis-sens li, f'każ ta' teħid lura ta' applikant għall-protezzjoni internazzjonali, dan ma jimponix li l-proċedura ta' eżami tal-applikazzjoni tiegħu tkompli mill-istadju li fih tkun ġiet interrotta. Lingwa tal-kawża: l-Ungeriż Kumpannija holding li hija attiva fil-ġestjoni ta' ċerti attivitajiet tas-sussidjarji u tal-grupp ta' kumpanniji kollu kemm hu, iżda li ma tgħaddix fuq is-sussidjarji la l-prezz imħallas għas-servizzi li hija użat fil-kuntest tal-attività ta' kumpannija holding attiva tagħha u lanqas il-VAT fuq l-imsemmija servizzi, hija persuna taxxabbli suġġetta għall-VAT fir-rigward ta' dawn is-servizzi? Jekk l-ewwel domanda tingħata risposta fl-affermattiv, tista' l-kumpannija holding attiva, u, fl-affermattiv, b'liema mod, teżerċita d-dritt tagħha għat-tnaqqis tal-VAT relatata mas-servizzi użati minnha f'relazzjoni diretta mal-attività ekonomika suġġetta għall-VAT ta' kull sussidjarja? Jekk l-ewwel domanda tingħata risposta fl-affermattiv, tista' l-kumpannija holding attiva, u, fl-affermattiv, b'liema mod, teżerċita d-dritt tagħha għat-tnaqqis tal-VAT relatata mas-servizzi użati fl-interessi tal-grupp kollu ta' kumpanniji? Għandhom jinbidlu, u, fl-affermattiv, sa fejn, ir-risposti għad-domandi preċedenti meta l-kumpannija holding attiva titlob, min-naħa tagħha, ħlas mingħand is-sussidjarji għas-servizzi użati inkwistjoni bħala servizzi intermedjarji? Lingwa tal-kawża: it-Taljan Lingwa tal-kawża: il-Portugiż Lingwa tal-kawża: it-Taljan L-Artikolu 1 [...] tad-Direttiva 2013/11/UE, sa fejn jiggarantixxi lill-konsumaturi l-possibbiltà li jippreżentaw ilment kontra negozjanti quddiem entitajiet li joffru proċeduri ta' soluzzjoni alternattiva għat-tilwim stabbiliti għal dan il-għan, għandu jiġi interpretat fis-sens li jfisser li din ir-regola tipprekludi leġiżlazzjoni nazzjonali li tipprevedi l-użu tal-medjazzjoni, f'waħda mit-tilwimiet imsemmija fl-Artikolu 2(1) tad-Direttiva 2013/11/UE, bħala kundizzjoni għall-ammissibbiltà tal-azzjoni ġudizzjarja mibdija mill-parti li għandha l-kwalità ta' konsumatur u, fi kwalunkwe każ, tipprekludi leġiżlazzjoni nazzjonali li tipprevedi l-assistenza obbligatorja ta' avukat u li l-ispejjeż li jirriżultaw minnha għandhom jiġu mġarrba mill-konsumatur li jieħu parti fil-medjazzjoni f'waħda mit-tilwimiet imsemmija iktar 'il fuq, kif ukoll il-possibbiltà ta' nuqqas ta' parteċipazzjoni fil-medjazzjoni meta jkun hemm raġuni ġġustifikata biss? Lingwa tal-kawża: it-Taljan Id-Direttiva 2000/29/KE, kif sussegwentement ikkomplementata u emendata, b'mod partikolari d-dispożizzjonijiet li jinsabu fl-Artikolu 169(1) tagħha, bl-espressjoni "l-miżuri [...] meħtieġa biex jeradika, jew jekk dan ikun impossibbli, inaqqas il-firxa ta' l-organiżmi ta' ħsara" tipprekludi l-applikazzjoni tal-Artikolu 6(2) tad-Deċiżjoni ta' Implementazzjoni tal-Kummissjoni Ewropea (UE) 2015/789, kif implementat fid-dritt Taljan permezz tal-Artikolu 8(2) tad-Digriet tal-Ministero delle Politiche agrikola alimentari e forestali sa fejn jipprovdi t-tneħħija immedjata tal-pjanti ospitanti, irrispettivament mill-istat sanitarju tagħhom, f'distanza ta' 100 metru madwar il-pjanti li kienu s-suġġett ta' analiżi li żvelat infezzjoni? L-Artikolu 16(1), (2), (3) u (5) tad-Direttiva 2000/29/KE kif ukoll il-prinċipji ta' proporzjonalità, ta' loġika u tal-osservanza ta' regoli ta' proċedura, jipprekludu interrpetazzjoni tal-Artikolu 6(2) u (4) tad-Deċiżjoni ta' Implementazzjoni tal-Kummissjoni Ewropea (UE) 2015/789, kif implementata fid-dritt Taljan permezz tal-Artikolu 8(2) u (4) tad-Digriet tal-Ministero delle Politiche agrikola alimentari e forestali, fis-sens li l-miżura ta' eradikazzjoni prevista fil-paragrafu 2 tista' tiġi imposta qabel u indipendentement mill-applikazzjoni preventiva tad-dispożizzjonijiet previsti mill-paragrafi 3 u 4 tal-istess Artikolu 6? It-tieni subparagrafu tal-Artikolu 296 TFUE u l-Artikolu 41 tal-Karta [tad-Drittijiet Fundamentali tal-UE] jipprekludu l-applikazzjoni tal-Artikolu 6(2) u (4) tad-Deċiżjoni ta' Implementazzjoni tal-Kummissjoni Ewropea (UE) 2015/789, sa fejn jipprovdi t-tneħħija immedjata tal-pjanti ospitanti, irrispettivament mill-istat sanitarju tagħhom, f'distanza ta' 100 metru madwar il-pjanti li kienu s-suġġett ta' analiżi li żvelat infezzjoni, sa fejn ma huwiex suffiċjentement motivat? Lingwa tal-kawża: it-Taljan Id-Direttiva 2000/29/KE, kif sussegwentement ikkompletata u emendata, b'mod partikolari d-dispożizzjonijiet li jinsabu fl-Artikolu 16(1) tagħha, bl-espressjoni "l-miżuri [...] meħtieġa biex jeradika, jew jekk dan ikun impossibbli, inaqqas il-firxa ta' l-organiżmi ta' ħsara" tipprekludi l-applikazzjoni tal-Artikolu 6(2) tad-Deċiżjoni ta' Implimentazzjoni tal-Kummissjoni Ewropea (UE) 2015/789, kif implementat fid-dritt Taljan permezz tal-Artikolu 8(2) tad-Digriet tal-Ministero delle Politiche agrikola alimentari e forestali sa fejn jipprovdi t-tneħħija immedjata tal-pjanti ospitanti, irrispettivament mill-istat sanitarju tagħhom, f'distanza ta' 100 metru madwar il-pjanti li kienu s-suġġett ta' analiżi li żvelat infezzjoni? L-Artikolu 16(1), (2), (3) u (5) tad-Direttiva 2000/29/KE kif ukoll il-prinċipji ta' proporzjonalità, ta' loġika u tal-osservanza ta' regoli ta' proċedura, jipprekludu interrpetazzjoni tal-Artikolu 6(2) u (4) tad-Deċiżjoni ta' Implementazzjoni tal-Kummissjoni Ewropea (UE) 2015/789, kif implementat fid-dritt Taljan permezz tal-Artikolu 8(2) u (4) tad-Digriet tal-Ministero delle Politiche agrikola alimentari e forestali, fis-sens li l-miżura ta' eradikazzjoni prevista fil-paragrafu 2 tista' tiġi imposta qabel u indipendentement mill-applikazzjoni preventiva tad-dispożizzjonijiet previsti mill-paragrafi 3 u 4 tal-istess Artikolu 6? It-tieni subparagrafu tal-Artikolu 296 TFUE u l-Artikolu 41 tal-Karta [tad-Drittijiet Fundamentali tal-UE] jipprekludu l-applikazzjoni tal-Artikolu 6(2) u (4) tad-Deċiżjoni ta' Implementazzjoni tal-Kummissjoni Ewropea (UE) 2015/789, sa fejn jipprovdi t-tneħħija immedjata tal-pjanti ospitanti, irrispettivament mill-istat sanitarju tagħhom, f'distanza ta' 100 metru madwar il-pjanti li kienu s-suġġett ta' analiżi li żvelat infezzjoni, sa fejn ma huwiex suffiċjentement motivat? Il-prinċipji ta' adegwatezza u ta' proporzjonalità jipprekludu l-applikazzjoni tad-Deċiżjoni ta' Implimentazzjoni tal-Kummissjoni Ewropea (UE) 2015/789 kif implementata fid-dritt Taljan permezz tad-Digriet tal-Ministero delle Politiche agrikola alimentari e forestali, li tipprevedi miżuri ta' tneħħija tal-pjanti ospitanti, irrispettivament mill-istat sanitarju tagħhom, tal-pjanti li l-infezzjoni tagħhom mill-organiżmu speċifikat hija magħrufa u tal-pjanti li għandhom sintomi ta' infezzjoni possibbilment mill-organiżmu "Xylella fastidiosa (Wells et al.)", jew li huma ssuspettati li huma infettati minn dan l-organiżmu, mingħajr ma tipprevedi ebda forma ta' kumpens favur proprjetarji mhux responsabbli għat-tixrid tal-organiżmu inkwistjoni? Lingwa tal-kawża: l-Ispanjol Fil-każ li kuntratt irraġonevolament oneruż għall-bejjiegħ jew fornitur ma jkunx kapaċi jkompli jeżisti, sabiex il-kuntratt jibqa' validu, għall-protezzjoni tal-konsumatur, il-qorti nazzjonali għandha l-jedd li tapplika d-dritt supplimentari jew inkella għandha tagħmel il-kuntratt konformi billi tapplika regola li tkun minimament aċċettabbli għall-bejjiegħ jew fornitur? Il-fatt li klawżola ta' terminazzjoni bikrija tiġi ddikjarata ineffettiva għaliex inġusta jippermetti li l-kumplament tal-kuntratt ikompli jeżisti fis-sens tal-Artikolu 6(1) tad-Direttiva 93/13? Il-konsumatur jista' jirrinunzja, quddiem il-qorti li tieħu konjizzjoni tal-kawża, għas-sistema ta' protezzjoni tad-Direttiva 93/13? Lingwa tal-kawża: l-Ispanjol Fiċ-ċirkustanza prevista fid-domanda preċedenti, huwa possibbli li jittieħdu inkunsiderazzjoni ċirkustanzi ġeografiċi, demografiċi, ekonomiċi jew ta' natura oħra, tal-Istati li fihom irriżultat il-koeżistenza, għall-evalwazzjoni tal-probabbiltà ta' konfużjoni, b'tali mod li l-assenza ta' probabbiltà ta' konfużjoni fl-imsemmija Stati tkun tista' tiġi estiża għal Stat Membru ieħor jew għall-Unjoni kollha? Fir-rigward taċ-ċirkustanza prevista fl-Artikolu 9(1)(c) tar-Regolament dwar it-trade mark Komunitarja, l-imsemmija dispożizzjoni għandha tiġi interpretata fis-sens li, fil-każ ta' ċirkustanza li fiha t-trade mark preċedenti tkun ikkoeżistiet mas-sinjal kunfliġġenti matul numru speċifiku ta' snin f'żewġ Stati Membri tal-Unjoni mingħajr oppożizzjoni tal-proprjetarju tat-trade mark preċedenti, l-imsemmija tolleranza tal-proprjetarju fir-rigward tal-użu tas-sinjal sussegwenti f'dawn iż-żewġ Stati b'mod partikolari tista' tiġi estiża għall-kumplament tat-territorju tal-Unjoni sabiex jiġi ddeterminat jekk ikunx sar użu b'raġuni valida ta' sinjal sussegwenti mit-terzi, fid-dawl tat-trattament unitarju li timponi t-trade mark Komunitarja? Lingwa tal-kawża: l-Ispanjol It-tieni subparagrafu tal-Artikolu 3(e) tad-Direttiva 2002/15/KE ("Għall-iskopijiet ta' din id-Direttiva, dawk is-sewwieqa li ma jissodisfawx dawn il-kriterji għandhom ikunu suġġetti għall-istess obbligazzjonijiet u jibbenefikaw mill-istess drittijiet bħal dawk li hemm provvediment dwarhom għall-ħaddiema mobbli b'din id-Direttiva") għandu jiġi interpretat fis-sens li jekk l-ebda kriterju ma jkun issodisfatt jew kriterju wieħed ikun issodisfatt għal persuna sabiex titqies "ħaddiem mobbli", għandu jfisser li l-persuna kkonċernata hija "ħaddiem mobbli"? Lingwa tal-kawża: l-Olandiż Il-kunċetti ta' "fi żmien debitu, [...] kienet ikkonvokata [imħarrka] personalment u għaldaqstant infurmata bid-data u l-post skedati li rriżultaw fid-deċiżjoni" u ta' "fi żmien debitu, [...] b'mezzi oħra fil-fatt irċeviet informazzjoni uffiċjali tad-data u l-post skedati ta' dik il-kawża b'tali mod li ġie stabbilit inekwivokabbilment li hija kienet konxja mill-kawża skedata", Jekk iva, dawn il-kunċetti awtonomi kif għandhom ġeneralment jiġu interpretati u każ bħal dak ta' din il-kawża, li huwa kkaratterizzat mill-fatt li: skont il-MAE [mandat ta' arrest Ewropew], it-taħrika ġiet innotifikata, fl-indirizz tal-persuna mħarrka, lil persuna adulta residenti fid-dar tagħha li impenjat ruħha tgħaddi t-taħrika lill-persuna mħarrka; mill-MAE ma jistax jiġi ddeterminat jekk u meta dik il-persuna residenti fid-dar effettivament għaddiet it-taħrika lill-persuna mħarrka; id-dikjarazzjonijiet magħmula waqt is-seduta quddiem il-qorti tar-rinviju mill-persuna mħarrka ma jippermettux li jiġi ddeterminat jekk din tal-aħħar kinitx informata, fi żmien xieraq, dwar id-data u l-post tal-kawża skedata, jaqa' taħt wieħed miż-żewġ kunċetti awtonomi msemmija fl-ewwel domanda? Lingwa tal-kawża: il-Litwan L-Artikolu 2(2) tad-Direttiva 97/9, li jiddetermina l-pretensjonijiet koperti mill-iskema ta' kumpens għall-investituri, għandu jinftiehem u jiġi interpretat fis-sens li dan ikopri wkoll talbiet għar-rimbors ta' fondi li l-impriża ta' investiment għandha tħallas lill-investituri u li ma humiex miżmuma minnha f'isem dawn tal-aħħar? Fil-każ ta' risposta affermattiva għat-tieni domanda, l-Artikolu 2(2) tad-Direttiva 97/9, li jispeċifika l-pretensjonijiet koperti mill-iskema ta' kumpens, huwa suffiċjentement ċar, preċiż u inkundizzjonat u joħloq drittijiet suġġettivi li jistgħu jiġu invokati minn individwi quddiem il-qorti nazzjonali insostenn tat-talbiet tagħhom għal kumpens kontra l-organu ta' garanzija stabbilit mill-Istat? L-Artikolu 1.1 tad-Direttiva 94/19 għandu jinftiehem u jiġi mifhum u interpretat fis-sens li jista' jiġi kkunsidrat bħala depożitu, skont din id-direttiva, it-trasferiment ta' fondi mill-kont personali ta' persuna bil-kunsens tagħha, f'kont miftuh fi ħdan l-istituzzjoni ta' kreditu u f'isem din tal-aħħar u li huwa intiż għall-ħlas ta' strumenti ta' dejn futuri ta' dan l-istabbiliment? Id-dispożizzjonijiet moqrija flimkien tal-Artikolu 7(1) u tal-Artikolu 8(3) tad-Direttiva 94/19 għandhom jinftiehmu u jiġu interpretati fis-sens li l-kumpens bħala garanzija għad-depożiti għandu jitħallas, fil-limitu tas-somma indikata fl-Artikolu 7(1) tad-Direttiva 94/19, lil kull persuna li d-dritt ta' kreditu tagħha jista' jiġi stabbilit qabel id-data li fiha issir il-konstatazzjoni jew tingħata d-deċiżjoni msemmija fl-Artikolu 1(3)(i) u (ii) tad-Direttiva 94/19? Lingwa tal-kawża: l-Ispanjol tannulla s-sentenza tal-Qorti Ġenerali tal-Unjoni Ewropea tas-17 ta' Diċembru 2015, mogħtija fil-Kawżi magħquda T-515/13 u T-719/13; terġa' tibgħat il-kawża mill-ġdid quddiem il-Qorti Ġenerali; tikkundanna lir-rikorrenti fl-ewwel istanza għall-ispejjeż. Il-Qorti Ġenerali wettqet żbalji ta' liġi fl-interpretazzjoni u fl-applikazzjoni tal-Artikolu 107(1) tat-Trattat fir-rigward tal-kunċetti ta' impriża u ta' vantaġġ selettiv, kif ukoll fl-interpretazzjoni u fl-applikazzjoni tal-obbligu ta' motivazzjoni u żnaturament tad-deċiżjoni kontenzjuża fir-rigward tan-natura selettiva. Il-Qorti Ġenerali wettqet żbalji ta' liġi u żnaturat id-deċiżjoni meta interpretat b'mod żbaljat in-natura selettiva ta' vantaġġ fiskali rriżervat għall-impriżi li jiżvolġu attività ekonomika speċifika, ikkostitwit għall-Gruppi b'Interess Ekonomiku u l-imsieħba tagħhom, kif ukoll fil-kwalifika żbaljata tal-motivazzjoni. Il-Qorti Ġenerali wettqet żball ta' liġi fl-analiżi tal-vantaġġ selettiv li jirriżulta mill-eżistenza ta' setgħa diskrezzjonali tal-awtorità nazzjonali tat-taxxa. Il-Qorti Ġenerali wettqet żball ta' liġi fl-interpretazzjoni tal-kunċett ta' selettività billi eskludiet il-preżenza ta' selettività fir-rigward ta' miżura rriżervata għas-suġġetti li jwettqu investimenti speċifiċi. Il-Qorti Ġenerali wettqet żball ta' liġi u żnaturat id-deċiżjoni kontenzjuża meta interpretat u applikat l-obbligu ta' motivazzjoni fir-rigward tal-effett fuq il-kompetenza u tal-effett fuq il-kummerċ skont l-Artikolu 107(1) tat-Trattat. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-UASI, tad-9 ta' Lulju 2013 (Każ R 125/2012-1) dwar proċedimenti għal dikjarazzjoni ta' invalidità bejn Constantin Film Produktion GmbH u Karl-May Verwaltungs- und Vertriebs- GmbH. Id-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tad-9 ta' Lulju 2013 (Każ R 125/2012-1) hija annullata sa fejn din laqgħet it-talba għal dikjarazzjoni ta' invalidità. L-UASI huwa kkundannat li jbati, minbarra l-ispejjeż tiegħu, l-ispejjeż sostnuti minn Karl-May-Verlag GmbH. Constantin Film Produktion GmbH għandha tbati l-ispejjeż tagħha. Lingwa tal-kawża: il-Grieg Rikors kontra d-deċiżjoni tar-Raba' Bord tal-Appell tal-UASI tat-3 ta' Ottubru 2013 (Każ R 329/2013-4), dwar proċedimenti ta' oppożizzjoni bejn Etam SAS u Evcharis Nezi. Ir-rikors huwa miċħud. Ir-rikors inċidentali huwa miċħud. Evcharis Nezi u Etam SAS huma kkundannati li jbatu kull waħda minnhom, nofs l-ispejjeż tal-Uffiċċju għall-Armonizzazzjoni fis-Suq Intern (Trade marks u Disinni) (UASI), kif ukoll li jbatu kull waħda minnhom l-ispejjeż tagħhom stess. Lingwa tal-kawża: l-Ingliż Id-Deċiżjoni tal-Kummissjoni Nru 2014/342/UE, tas-16 ta' Ottubru 2013, dwar l-għajnuna mill-Istat Nru SA.18211 (C 25/2005) (ex NN 21/2005) mogħtija mir-Repubblika Slovakka lil Frucona Košice a.s., hija annullata. Il-Kummissjoni għandha tbati, minbarra l-ispejjeż tagħha, dawk sostnuti minn Frucona Košice, inklużi dawk relatati mal-proċeduri għal miżuri provviżorji. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-UASI, tas-16 ta' Jannar 2014 (Każ R 1516/2012-4), dwar proċedimenti ta' oppożizzjoni bejn The Body Shop International plc u Spa Monopole, compagnie fermière de Spa SA/NV. Ir-rikors huwa miċħud. The Body Shop International plc hija kkundannata għall-ispejjeż. Lingwa tal-kawża: l-Ingliż Ir-Regolament ta' Implimentazzjoni tal-Kummissjoni (UE) Nru 470/2014, tat-13 ta' Mejju 2014, li jimponi dazju antidumping u ġbir definittiv tad-dazju proviżorju impost fuq importazzjonijiet ta' ħġieġ solari li joriġina fir-Repubblika Popolari taċ-Ċina, huwa annullat, sa fejn jikkonċerna lil Xinyi PV Products (Anhui) Holdings Ltd. Il-Kummissjoni Ewropea hija kkundannata għall-ispejjeż. Lingwa tal-kawża: l-Ispanjol Rikors ippreżentat kontra d-deċiżjoni tat-Tieni Bord tal-Appell tal-UASI, tat-8 ta' Settembru 2014 (Każ R 1960/2013-2), dwar proċedimenti ta' oppożizzjoni bejn STD Tekstil Limited Sirketi u El Corte Inglés, SA. Ir-rikors huwa miċħud. El Corte Inglés, SA hija kkundannata għall-ispejjeż. Lingwa tal-kawża: il-Franċiż Is-sentenza tat-Tribunal għas-Servizz Pubbliku tal-Unjoni Ewropea (It-Tielet Awla), tal-25 ta' Settembru 2014, Osorio et vs SEAE (F-101/13), hija annullata, sa fejn tiċħad ir-rikors ippreżentat minn Eric Vanhalewyn. Id-deċiżjoni tad-Direttur Ġenerali Amministrattiv tas-Servizz Ewropew għall-Azzjoni Esterna (SEAE), tad-19 ta' Diċembru 2012, li tirrevedi l-ammont ta' allowance għal kundizzjonijiet tal-ħajja (AKĦ) mogħtija lill-membri tal-persunal assenjati fil-pajjiżi terzi, hija annullata sa fejn hija tneħħi l-AKĦ prevista fl-Artikolu 10 tal-Anness X tar-Regolamenti tal-Persunal għall-uffiċjali jew membri tal-persunal assenjati fil-Mauritius. L-SEAE hija kkundannata għall-ispejjeż. Lingwa tal-kawża: il-Ġermaniż Ir-rikors huwa miċħud. Lingwa tal-kawża: l-Ispanjol Rikors ippreżentat kontra d-deċiżjoni tat-Tieni Bord tal-Appell tal-UASI, tad-19 ta' Novembru 2014 (Każ R 251/2014-2), dwar applikazzjoni għar-reġistrazzjoni tas-sinjal verbali BIMBO bħala trade mark Komunitarja. Ir-rikors huwa miċħud. Grupo Bimbo, SAB de CV hija kkundannata għall-ispejjeż. Lingwa tal-kawża: l-Olandiż Ir-rikors huwa miċħud. Hydrex NV għandha tbati l-ispejjez tagħha kif ukoll dawk sostnuti mill-Kummissjoni Ewropea, inklużi l-ispejjeż relatati mal-proċeduri għal miżuri provviżorji. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-UASI, tal-4 ta' Diċembru 2014 (Każ R 1417/2014-2), dwar applikazzjoni għar-reġistrazzjoni tas-sinjal verbali IPVanish bħala trade mark Komunitarja. Ir-rikors huwa miċħud. Mudhook Marketing, Inc. hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-UASI tal-21 ta' Novembru 2014 (Każ R 2381/2013-1), dwar proċedimenti għal dikjarazzjoni ta' invalidità bejn Sqope SA u Schoeller Corporation GmbH. Id-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tal-21 ta' Novembru 2014 (Każ R 2381/2013–1) hija annullata. L-UASI u Sqope SA għandhom ibatu l-ispejjeż tagħhom kif ukoll dawk ta' Schoeller Corporation GmbH. Lingwa tal-kawża: il-Ġermaniż Ir-rikors huwa miċħud. Dextro Energy GmbH & Co. KG hija kkundannata għall-ispejjeż. Lingwa tal-kawża: il-Finlandiż Rikors kontra d-deċiżjoni tat-Tieni Bord tal-Appell tal-UASI tal-4 ta' Mejju 2015 (Każ R 1690/2014-2), li tikkonċerna applikazzjoni għal reġistrazzjoni ta' sinjal tridimensjonali kkostitwit mill-forma ta' kaxxa tal-logħob fiha blokok tal-injam bħala trade mark Komunitarja. Ir-rikors huwa miċħud. Lingwa tal-kawża: il-Grieg Ir-rikors huwa miċħud bħala inammissibbli. Elliniki Metalleftiki kai Metallourgiki Larymnis Larko AE għandha tbati l-ispejjeż rispettivi tagħha, kif ukoll dawk imġarrba mill-Kummissjoni Ewropea. Lingwa tal-kawża: il-Grieg Talba għall-annullament tad-Deċiżjoni tal-Kummissjoni C (2014) 1805, tas-27 ta' Marzu 2014, li tiddikjara li l-bejgħ ta' wħud mill-assi użati minn Larko General Mining & Metallurgical Company SA ma jikkostitwixxix għajnuna mill-Istat [SA.37954 (2013/N)]. Ir-rikors huwa miċħud bħala inammissibbli. Elliniki Metalleftiki kai Metallourgiki Larymnis Larko AE għandha tbati l-ispejjeż tagħha, kif ukoll dawk esposti mill-Kummissjoni Ewropea. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-UASI tat-23 ta' Ottubru 2014 (Każ R 2040/2013-4), dwar proċedimenti ta' oppożizzjoni bejn British Sky Broadcasting Group plc u International Gaming Projects Ltd. Ir-rikors huwa miċħud bħala inammissibbli. International Gaming Projects Ltd hija kkundannata għall-ispejjeż. Lingwa tal-kawża: il-Ġermaniż Ir-rikors huwa miċħud. Binca Seafoods GmbH hija kkundannata għall-ispejjeż. Lingwa tal-kawża: it-Taljan Ir-rikors huwa miċħud. Consorzio Vivaisti viticoli pugliesi u Negro Daniele huma kkundannati għall-ispejjeż, inklużi dawk marbuta mal-proċeduri għal miżuri provviżorji. Lingwa tal-kawża: it-Taljan Ir-rikors huwa miċħud. Eden Green Vivai Piante di Verdesca Giuseppe u t-38 rikorrent ieħor li isimhom jinsab fl-anness huma kkundannati għall-ispejjeż, inklużi dawk marbuta mal-proċeduri għal miżuri provviżorji. Lingwa tal-kawża: il-Franċiż Talba għall-annullament ta' deċiżjoni li allegatament tinsab fl-ittra tal-Kummissjoni tal-1 ta' Ġunju 2015, li tqis li l-eżenzjoni tal-portijiet Belġjani mit-taxxa fuq il-kumpanniji tikkonsisti f'għajnuna mill-istat eżistenti, inkompatibbli mas-suq intern [għajnuna tal-Istat SA. Ir-rikors huwa miċħud bħala inammissibbli. Port Autonome du Centre et de l'Ouest SCRL, Port Autonome de Namur, Port Autonome de Charleroi u r-Reġjun Vallon għandhom ibatu l-ispejjeż tagħhom, kif ukoll dawk tal-Kummissjoni Ewropea. Lingwa tal-kawża: it-Taljan Ir-rikors huwa miċħud. Amrita arl u t-28 rikorrent ieħor li isimhom jinsab fl-anness huma kkundannati għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-UASI, tal-11 ta' Ġunju 2015 (Każ R 2042/2014-1), dwar proċedimenti ta' oppożizzjoni bejn Verlag Friedrich Oetinger GmbH, li saret StoryDOCKS GmbH, u PF&P Rechtsanwälte, li saret SGP Rechtsanwälte Hero, Langbein, Zwecker PartGmbB. Ma hemmx lok li tingħata deċiżjoni. L-Uffiċċju għall-Armonizzazzjoni fis-Suq Intern (Trade marks u Disinni) (UASI) huwa kkundannat kemm għall-ispejjeż tiegħu kif ukoll għal dawk sostnuti minn SGP Rechtsanwälte Hero, Langbein, Zwecker PartGmbB u StoryDOCKS GmbH. Lingwa tal-kawża: il-Franċiż Talba intiża, essenzjalment, għas-sospensjoni tal-eżekuzzjoni tad-deċiżjoni ta' kumpens li tinsab fl-ittra tal-Kummissjoni tas-17 ta' Diċembru 2015 indirizzata lir-rikorrenti u intiża għall-irkupru ta' ammont ta' EUR 69 923,68 dovut skont ftehim ta' sussidju. It-talba għal miżuri provviżorji hija miċħuda. L-ispejjeż huma rriżervati. tannulla d-deċiżjoni kkontestata; tikkundanna lill-EUIPO għall-ispejjeż. Il-Bord tal-Appell wettaq żball ta' liġi billi ddikjara li, meta jsir paragun tal-prodotti/servizzi rispettivi tal-applikazzjoni għal trade mark tal-UE u tar-reġistrazzjoni tat-trade mark tal-UE tal-konvenuta, il-paragun għandu jieħu inkunsiderazzjoni biss il-prodotti u s-servizzi kif imsemmija fil-listi u mhux fid-dawl tal-użu effettiv tat-trade marks; Il-Bord tal-Appell ma immotivax in-nuqqas tiegħu ta' teħid inkunsiderazzjoni tal-provi konkreti tal-użu; Il-Bord tal-Appell naqas milli jieħu debitament inkunsiderazzjoni l-karattru deskrittiv tat-trade mark "rabbit". Lingwa tal-kawża: l-Ingliż Ir-rikorrenti titlob lill-Qorti Ġenerali jogħġobha: tannulla d-deċiżjoni tal-Bord tal-Appell tal-ACER tas-16 ta' Diċembru 2015, fil-Każ A-001-2015; u tordna lill-konvenuta tbati l-ispejjeż tal-kawża. Insostenn tar-rikors tagħha, ir-rikorrenti tinvoka erba' motivi. L-ewwel motiv, ibbażat fuq ksur tal-formalitajiet essenzjali. Il-Bord tal-Appell tal-ACER wettaq żball ta' liġi meta kkunsidra li l-appell ta' E-Control kontra l-Opinjoni tal-ACER huwa inammissibbli għaliex din ma tikkostitwix deċiżjoni fis-sens tal-Artikolu 19 tar-Regolament (KE) Nru 713/2009, u b'hekk ċaħħad lil E-Control mid-dritt tal-appell. L-Opinjoni suġġetta għall-appell tikkostitwixxi deċiżjoni fis-sens tal-Artikolu 19 tar-Regolament (KE) Nru 713/2009 għaliex tipproduċi effetti legali diretti fuq E-Control. B'hekk jeżisti dritt ta' appell u l-Bord tal-Appell kellu jeżamina l-appell ta' E-Control fil-mertu. It-tielet motiv ibbażat fuq nuqqas ta' motivazzjoni xierqa. Il-Bord tal-Appell tal-ACER ma mmotivax id-deċiżjoni kkontestata b'mod xieraq għaliex fil-prinċipju l-evalwazzjoni legali tiegħu tillimita ruħha biex tikkonstata li l-Opinjoni tikkostitwixxi miżura intermedjarja u stadju preparatorju fid-dawl ta' eventwali azzjonijiet supplimentari tal-Kummissjoni. Id-deċiżjoni kkontestata ma hijiex ibbażata fuq eżami tal-argumenti legali ta' E-Control u ma fihiex motivazzjoni xierqa tal-opinjonijiet (eventwalment kuntrarji) tal-Bord tal-Appell tal-ACER. Ir-raba' motiv ibbażat fuq applikazzjoni żbaljata tal-prinċipji legali rilevanti. Il-Bord tal-Appell illimita l-evalwazzjoni legali tiegħu tar-rikors ta' E-Control għall-konklużjoni li tgħid li l-Opinjoni tal-ACER tikkostitwixxi miżura provviżorja u intermedjarja u biss statdju preparatorju fid-dawl ta' eventwali azzjonijiet futuri tal-Kummissjoni. B'hekk, skont il-Bord tal-Appell tal-ACER, bħala miżura intermedjarja, l-Opinjoni ma tistax tkun is-suġġett ta' appell. Din l-opinjoni legali hija żbaljata. L-Opinjoni tikkostitwixxi att awtonomu, definittiv u iżolat ta' aġenzija tal-Unjoni Ewropea u, konsegwentement, bħala tali, hija suġġetta għal rikors għal annullament u b'hekk għal appell, konformement mal-Artikolu 19 tar-Regolament (KE) Nru 713/2009. Kieku l-Bord tal-Appell applika korrettement il-prinċipji legali rilevanti, kien jannulla l-Opinjoni. Lingwa tal-kawża: l-Ingliż tannulla d-deċiżjoni kkontestata; tikkundanna lill-EUIPO għall-ispejjeż. Ksur ta' diversi prinċipji ta' forma u proċedurali fl-evalwazzjoni tal-motivi assoluti Ksur tal-Artikolu 7(1)(b) tar-Regolament Nru 207/2009; Ksur tal-Artikolu 7(3) tar-Regolament Nru 207/2009. tannulla d-deċiżjoni kkontestata; tikkundanna lill-EUIPIO għall-ispejjeż. Il-Bord tal-Appell naqas milli jipprovdi smigħ xieraq lill-applikant; Il-Bord tal-Appell naqas milli jidentifika l-grad reali ta' libertà u ta' restrizzjoni fid-disinn, u b'dan il-mod, ma mmotivax b'mod korrett jew adattat, id-deċiżjoni kkontestata; Il-Bord tal-Appell naqas milli jagħmel evalwazzjoni xierqa u bir-reqqa, fattwalment korretta u realistika tal-impressjoni globali tad-disinni kollha u milli sussegwentement japplika din l-evalwazzjoni għal dawn id-disinni meta kkunsidra l-kwistjoni tal-karattru individwali. Lingwa tar-rikors: il-Franċiż Tannulla d-deċiżjoni kkontestata; tordna lill-EUIPO sabiex jipproċedi għar-reġistrazzjoni tat-trade mark ROYAL & CAPORAL (applikazzjoni għal reġistrazzjoni Nru 12587663), tikkundanna lill-partijiet telliefa għall-ispejjeż. Ksur tal-Artikolu 8(1)(b) tar-Regolament Nru 207/2009. Lingwa tal-kawża: l-Ingliż tannulla d-deċiżjoni kkontestata sa fejn din tirrifjuta ir-reġistrazzjoni tal-applikazzjoni għat-trade mark tal-UE Nru 13 355 508 "STRONG BONDS. tikkundanna lill-EUIPO għall-ispejjeż. Ksur tal-Artikolu 7(1)(b) tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż tal-proċeduri. Ksur tal-Artikolu 8(1)(b) tar-Regolament Nru 207/2009. Lingwa tal-kawża: it-Taljan Il-President tat-Tielet Awla ordna t-tħassir tal-kawża. Lingwa tal-kawża: l-Ingliż Il-President tas-Seba' Awla ordna t-tħassir tal-kawża. Lingwa tal-kawża: it-Taljan Il-President tat-Tieni Awla ordna t-tħassir tal-kawża. Lingwa tal-kawża: l-Ingliż Talba għall-annullament tad-deċiżjoni li tirrifjuta l-għoti tal-allowance ta' installazzjoni u tal-allowance ta' kuljum lir-rikorrent u talba sabiex il-Kummissjoni tiġi kkundannata tħallsu dawn l-allowances flimkien mal-interessi. Id-deċiżjoni tal-Kummissjoni Ewropea tal-4 ta' Marzu 2014 li permezz tagħha hija tirrifjuta li tagħti lil G. Pasqualetti l-benefiċċji tal-allowance ta' installazzjoni u tal-allowance ta' kuljum, previsti fl-Artikolu 5(1) u fl-Artikolu 10(1) tal-Anness VII tar-Regolamenti tal-Persunal tal-Unjoni Ewropea, hija annullata. Il-Kummissjoni Ewropea hija kkundannata tħallas lil G. Pasqualetti, skont ir-regoli fis-seħħ li jirriżultaw mir-Regolamenti tal-Persunal, l-ammonti tal-allowances imsemmija fil-punt 1 tad-dispożittiv, miżjuda bl-interessi moratorji, mid-dati li fihom dawn kienu dovuti rispettivament u sad-data tal-ħlas effettiv, bir-rata ffissata mill-Bank Ċentrali Ewropew għat-tranżazzjonijiet prinċipali ta' finanzjament mill-ġdid u applikabbli matul il-perijodu kkonċernat, miżjuda b'żewġ punti. Il-Kummissjoni Ewropea għandha tbati l-ispejjeż tagħha stess u hija kkundannata tbati l-ispejjeż sostnuti minn G. Pasqualetti. Lingwa tal-kawża:il-Franċiż Talba għall-annullament tad-deċiżjoni li timponi sanzjoni dixxiplinari fuq ir-rikorrent li tikkonsisti f'ċanfira. Ir-rikors huwa miċħud. Petrus Kerstens għandu jbati l-ispejjeż tiegħu u huwa kkundannat ibati l-ispejjeż sostnuti mill-Kummissjoni Ewropea. Lingwa tal-kawża: il-Ġermaniż Il-President tal-Ewwel Awla ordna t-tħassir tal-kawża.